ระเบียบกระทรวงมหาดไทยระเบียบกระทรวงมหาดไทยว่าด้วยการเปรียบเทียบปรับคดีความผิดตามกฎหมายว่าด้วยบัตรประจำตัวประชาชนพ.ศ. ๒๕๒๘[๑] เพื่อให้การเปรียบเทียบความผิดซึ่งมีโทษปรับสถานเดียวตามพระราชบัญญัติบัตรประจำตัวประชาชนพ.ศ. ๒๕๒๖ เป็นไปด้วยความเรียบร้อย รัฐมนตรีว่าการกระทรวงมหาดไทยจึงวางระเบียบไว้ดังต่อไปนี้ข้อ ๑ ระเบียบนี้เรียกว่าระเบียบกระทรวงมหาดไทย ว่าด้วยการเปรียบเทียบปรับคดีความผิดตามกฎหมายว่าด้วยบัตรประจำตัวประชาชนพ.ศ. ๒๕๒๘ข้อ ๒ ระเบียบนี้ให้ใช้บังคับเมื่อพ้นกำหนดหกสิบวันนับแต่วันประกาศเป็นต้นไปข้อ ๓ บรรดาระเบียบและคำสั่งอื่นในส่วนที่ได้กำหนดไว้แล้วในระเบียบนี้หรือซึ่งขัดหรือแย้งกับระเบียบนี้ให้ใช้ระเบียบนี้แทนข้อ ๔[๒]สถานที่ทำการเปรียบเทียบให้ใช้(๑) กรณีจัดทำบัตรประจำตัวประชาชนในราชอาณาจักร ได้แก่(ก) ที่ว่าการอำเภอ หรือกิ่งอำเภอ หรือสำนักงานเขต(ข) สำนักทะเบียนสาขาตามกฎหมายว่าด้วยการทะเบียนราษฎร(ค) สำนักงานเทศบาล(ง) ศาลาว่าการเมืองพัทยา(จ) สำนักงาน หรือที่ทำการขององค์กรปกครองส่วนท้องถิ่นที่เจ้าหน้าที่ขององค์กรปกครองส่วนท้องถิ่นนั้นได้รับการแต่งตั้งเป็นพนักงานเจ้าหน้าที่ตามกฎหมายว่าด้วยบัตรประจำตัวประชาชน(ฉ) สำนักบริหารการทะเบียน กรมการปกครอง(ช) หน่วยบริการจัดทำบัตรเคลื่อนที่ของกรมการปกครอง(ซ) สถานที่อื่นที่รัฐมนตรีประกาศกำหนด(๒) กรณีจัดทำบัตรประจำตัวประชาชนนอกราชอาณาจักร ได้แก่สถานเอกอัครราชทูต สถานกงสุลใหญ่ หรือส่วนราชการของกระทรวงการต่างประเทศที่เรียกชื่ออย่างอื่นซึ่งรัฐมนตรีมอบหมายให้ปฏิบัติหน้าที่ด้านกงสุลที่มีอาณาเขตหรือเขตกงสุลในประเทศดังกล่าวหากกรณีมีเหตุจำเป็น จะทำการเปรียบเทียบ ณที่ใดภายในเขตท้องที่นอกเหนือจากสถานที่ที่กำหนดตาม (๒) ก็ให้สามารถกระทำได้ ทั้งนี้ ให้บันทึกเหตุจำเป็นไว้ในบันทึกเปรียบเทียบข้อ ๕ การเปรียบเทียบผู้กระทำความผิดตามกฎหมายว่าด้วยบัตรประจำตัวประชาชนในกรณีที่มีโทษปรับสถานเดียว ให้พนักงานเจ้าหน้าที่ถามชื่อตัว ชื่อสกุล อายุสัญชาติ บิดามารดา อาชีพ ที่อยู่ และรายละเอียดอื่นแล้วให้พนักงานเจ้าหน้าที่บันทึกไว้ตามแบบบันทึกถ้อยคำของผู้ต้องหาท้ายระเบียบนี้ข้อ ๖ เมื่อผู้ต้องหายินยอมให้เปรียบเทียบปรับให้พนักงานเจ้าหน้าที่บันทึกการเปรียบเทียบตามแบบท้ายระเบียบนี้โดยคำนึงถึงพฤติการณ์แห่งการกระทำความผิดความหนักเบาแห่งข้อหาและฐานะของผู้ต้องหาเป็นสำคัญเมื่อผู้ต้องหาได้ชำระค่าปรับตามที่พนักงานเจ้าหน้าที่เปรียบเทียบแล้วคดีนั้นเป็นอันเลิกกันให้เจ้าหน้าที่เก็บรักษาบันทึกการเปรียบเทียบไว้เมื่อครบหกปีนับแต่วันเปรียบเทียบให้จัดการทำลาย โดยปฏิบัติตามระเบียบสำนักนายกรัฐมนตรีว่าด้วยงานสารบรรณ พ.ศ. ๒๕๒๖ข้อ ๗ ถ้าพนักงานเจ้าหน้าที่เห็นว่าไม่อาจเปรียบเทียบได้ไม่ว่าด้วยเหตุใดๆให้ส่งเรื่องและผู้ต้องหาไปให้พนักงานสอบสวนผู้มีอำนาจตามกฎหมายเพื่อดำเนินการต่อไปโดยเร็วข้อ ๘ เมื่อผู้ต้องหาได้ชำระค่าปรับตามที่พนักงานเจ้าหน้าที่เปรียบเทียบให้ออกใบเสร็จรับเงินตามท้ายระเบียบนี้ และให้พนักงานเจ้าหน้าที่และผู้รับเงินเป็นผู้ลงลายมือชื่อในใบเสร็จรับเงินนั้นข้อ ๘/๑[๓] ใบเสร็จรับเงินซึ่งจัดพิมพ์ขึ้นตามระเบียบกระทรวงมหาดไทยว่าด้วยการเปรียบเทียบปรับคดีความผิดตามกฎหมายว่าด้วยบัตรประจำตัวประชาชน พ.ศ.๒๕๒๘ ที่ยังคงมีเหลืออยู่ให้ใช้ได้ต่อไปจนกว่าจะหมดข้อ ๙[๔]เงินค่าปรับที่ได้รับนั้นให้ถือปฏิบัติตามระเบียบกระทรวงการคลังว่าด้วยการเบิกจ่ายเงินจากคลัง การเก็บรักษาเงินและการนำเงินส่งคลังและระเบียบกระทรวงการคลัง ว่าด้วยการนำเงินรายได้แผ่นดินส่งคลังของส่วนราชการในต่างประเทศสังกัดกระทรวงการต่างประเทศข้อ ๑๐ กรณีใดที่ระเบียบนี้มิได้กำหนดไว้ให้นำระเบียบกระทรวงมหาดไทย ว่าด้วยการเปรียบเทียบและการสอบสวนคดีอาญาบางประเภทพ.ศ. ๒๕๒๑ มาใช้บังคับโดยอนุโลมข้อ ๑๑ คดีความผิดตามกฎหมายว่าด้วยบัตรประจำตัวประชาชนที่อยู่ในระหว่างดำเนินการของพนักงานสอบสวนก่อนวันใช้ระเบียบนี้ให้พนักงานสอบสวนดำเนินการตามอำนาจหน้าที่ต่อไปจนกว่าคดีนั้นถึงที่สุดประกาศณ วันที่ ๒๒ มกราคม พ.ศ. ๒๕๒๘พลเอกสิทธิ จิรโรจน์รัฐมนตรีว่าการกระทรวงมหาดไทย[เอกสารแนบท้าย]๑. บันทึกการเปรียบเทียบ๒. บันทึกถ้อยคำของผู้ต้องหา๓.[๕]ใบเสร็จรับเงิน แนบท้ายระเบียบกระทรวงมหาดไทย ว่าด้วยการเปรียบเทียบปรับคดีความผิดตามกฎหมายว่าด้วยบัตรประจำตัวประชาชน(ฉบับที่ ๒) พ.ศ. ๒๕๕๐(ดูข้อมูลจากภาพกฎหมาย)ระเบียบกระทรวงมหาดไทยว่าด้วยการเปรียบเทียบปรับคดีความผิดตามกฎหมายว่าด้วยบัตรประจำตัวประชาชน (ฉบับที่๒) พ.ศ. ๒๕๕๐[๖]ระเบียบกระทรวงมหาดไทยว่าด้วยการเปรียบเทียบปรับคดีความผิดตามกฎหมายว่าด้วยบัตรประจำตัวประชาชน (ฉบับที่๓) พ.ศ. ๒๕๕๕[๗]อุษมล/ผู้จัดทำ๑๐ มกราคม ๒๕๕๖ปณตภร/ผู้ตรวจ๒๙ มกราคม ๒๕๕๖[๑] ราชกิจจานุเบกษาเล่ม ๑๓๐/ตอนพิเศษ ๓ ง/หน้า ๑/๙ มกราคม ๒๕๕๖[๒] ข้อ ๔แก้ไขเพิ่มเติมโดยระเบียบกระทรวงมหาดไทยว่าด้วยการเปรียบเทียบปรับคดีความผิดตามกฎหมายว่าด้วยบัตรประจำตัวประชาชน (ฉบับที่๓) พ.ศ. ๒๕๕๕[๓] ข้อ ๘/๑ เพิ่มโดยระเบียบกระทรวงมหาดไทยว่าด้วยการเปรียบเทียบปรับคดีความผิดตามกฎหมายว่าด้วยบัตรประจำตัวประชาชน (ฉบับที่๒) พ.ศ. ๒๕๕๐[๔] ข้อ ๙แก้ไขเพิ่มเติมโดยระเบียบกระทรวงมหาดไทยว่าด้วยการเปรียบเทียบปรับคดีความผิดตามกฎหมายว่าด้วยบัตรประจำตัวประชาชน (ฉบับที่๓) พ.ศ. ๒๕๕๕[๕] ใบเสร็จรับเงิน แนบท้ายระเบียบกระทรวงมหาดไทยว่าด้วยการเปรียบเทียบปรับคดีความผิดตามกฎหมายว่าด้วยบัตรประจำตัวประชาชน (ฉบับที่๒) พ.ศ. ๒๕๕๐ แก้ไขเพิ่มเติมโดยระเบียบกระทรวงมหาดไทยว่าด้วยการเปรียบเทียบปรับคดีความผิดตามกฎหมายว่าด้วยบัตรประจำตัวประชาชน (ฉบับที่๒) พ.ศ. ๒๕๕๐[๖] ราชกิจจานุเบกษาเล่ม ๑๓๐/ตอนพิเศษ ๓ ง/หน้า ๓/๙ มกราคม ๒๕๕๖[๗] ราชกิจจานุเบกษาเล่ม ๑๓๐/ตอนพิเศษ ๓ ง/หน้า ๔/๙ มกราคม ๒๕๕๖